SARL-NUUS - Sondag 6 JUNIE 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web by www.sarl.org.za. Klik 
op 'ARMT' en volg die skakels soos aangedui. Vir oudio via Echolink, koppel 
met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met her- 
leidings op 10,130, 7,066 en 3,695 MHz ESB. (Ander nuuslesers verander soos 
toepaslik.) 


STIL SLEUTEL 


Dit is met leedwese dat die heengaan van Peter Jackson, ZSI1MWH, op Dinsdag 
1 Junie aangekondig word. 


Ons betuig ons innige meegevoel aan sy vrou Ruth, familie en vriende. 
(POUSE) 

In die nuus vandag; 

DRINGENDE HAMNETVERGADERING 

DIE MEI-2010 RAE-RESULTATE BEKENDGEMAAK 
RADIOTEGNOLOGIE-IN-AKSIE 2010 GAAN WES-KAAP TOE 
INTERNASIONALE AMA-KONFERENSIE IN DALLAS, TEXAS 


U luister na ZS6SRL. Bly ingeskakel vir meer besonderhede en ander belangrike 
en interessante nuusitems. 

DRINGENDE HAMNETVERGADERING 

Hamnet Gauteng-Suid hou `n dringende vergadering op Woensdagmiddag 9 Ju- 


nie om 18:00 by die Nasionale Amateurradiosentrum te Radiokop om die finale 
protokol en beplanning vir die Sokker Wêreldbeker te finaliseer. 


Die vergadering vind plaas om 18:00 en almal wat wil deelneem is welkom om dit 
by te woon. Nie-Hamnetlede wat gewillig is om met mobiele 2 m-kommunikasie 
te help word vriendelik genooi om ook die vergadering by te woon. Alle sake 
rakende die toernooi sal by die vergadering bespreek word. 


Ons sien uit na 'n goeie opkoms. 


DIE MEI-2010 RAE-UITSLAE BEKENDGEMAAK 


Met genoë maak die SARL bekend dat die uitslae van die Mei 2010-RAE op 
die SARL se wbwerf beskikbaar is. Gaan kyk gerus by die RAF-lisensiërings- 
registrasieblad en klik op 'RAE-uitslae' 


NEEM ASSEBLIEF KENNIS: Hoewel die uitslae bekendgemaak is, word die 
toegekende roepseine teruggehou totdat finalisering daarvan bevestig is. 


Daar is 'n aantal kandidate wat nog nie hul HF-assessering voltooi het nie. Om 
dié van u te help wat in die omgewing van Johannesburg woon, word 'n spesiale 
HF-assessering op 19 Junie om 08:00 by die NARS gehou. Doen gerus moeite 
om dit by te woon as u assessering nog uitstaande is. 


Baie geluk aan dié wat geslaag het. Vir die ander kandidate, moenie moed opgee 
nie. Die Oktober-eksamen bied u 'n verdere geleentheid om sukses te behaal. 


VOOTREKKERS OP DIE LUG 


Twee groot Voortrekkerkampe word gedurende die komende skoolvakansie, een 
by Sedgefield en een by Hartenbos in die Suid-Kaap gehou. Die Voortrekkers 
gaan van 12 tot 26 Junie `n amateurradiostasie, ZS1VTS, onder toesig van 
Johan, ZSGJPL, bedryf. Benewens HF sal die stasie ook op BHF en UHF aktief 
wees. 


RADIOTEGNOLOGIE-IN-AKSIE 2010 GAAN WES-KAAP TOE 


Na die suksesvolle RTA-simposium in Durban, word die volgende geleentheid in 
die Wes-Kaap by die Bellville-kampus van die Kaapse Skiereiland Universiteit 
vir Tegnologie aangebied. 'Teken solank Saterdag 24 Julie in u dagboek aan. U 
mag dit nie misloop nie. 


INTERNASIONALE AMA-KONFERENSIE IN DALLAS, TEXAS 


Die Noord-Texas Mikrogolfvereniging bied die 14de Internasionale AMA- 
konferensie gedurende 12 tot 14 Augustus in Dallas, Texas, aan. Dit sal die 
eerste keer sedert 2004 wees dat dié konferensie in die VSA plaasvind. 


Of u nou `n deurwinterde AMA-entoesias of `n groentjie is, die konferensie 
sal `n wye spektrum van tegniese aktiwiteite, ontspanning en besoeke aan be- 
sienswaardighede bied. 


Op Vrydag 13 Augustus sal Gerald Youngblood, K5SDR, President en Hoof 
Uitvoerende Beampte van FlexRadio, die noenmaalspreker wees. Op Saterdag 
14 Augustus sal die Nobelpryswenner Joe Taylor, K1JT, `n lesing lewer oor die 
432 MHZ-AMA-geleentheid te Arecibo. 

Ander lesings sluit in `n werkswinkel oor ruissyfers deur Al Ward, WS5LUA, 
Tommy Henderson, WDS5AGO, en Tony Emmanuele, WA8SRJF. Daar sal ook 


'n AMA-demonstrasie deur Paul Perryman, WA5WCP, asook talle uitstallings 
deur handelaars wees. 


IS U INNOVEREND? 


Radioamateurs en tegnoloë word genooi om projekte in te dien wat amateur- 
radio sal vernuwe. Dit kan onder andere sagteware, of amateurradio en die 
internet, of die ontwikkeling van kompakte HF-antennas vir woonstel- en meen- 
thuisbewoners, of selfs innovasie op die gebied van noodkommunikasie wees. 


“Innovasie in Amateurradio” is `n 18-maande projek van die Suid-Afrikaanse Am- 
ateurradiotrust (SAARDT) wat daarop gemik is om innovasie in amateurradio 
te bevorder. “Hoewel amateurradio een van die oudste en steeds die bevredi- 
gendste van alle wetenskaplike stokperdjies is, kom daar `n tyd aan waar daar op 
innovasie, nuwe idees en nuwe tegnologië gefokus moet word om die stokperdjie 
relevant en opwindend te hou.” Dit is die mening van Hannes Coetzee, 4SGBZP, 
'n tegnoloog en lid van die Raad van Trustees van SAARDT. Hannes was een 
van die hoofargitekte van die amateurradioloonvrag op SumbandilaSat, wat wye 
belangstelling onder radioamateurs wêreldwyd wek. 


Besoek www.amateurradio.org.za om meer uit te vind hoe u 'n Tcom-1C7200 
kan wen. 


TYD OM LIDMAATSKAP TE HERNU 


Hoewel dit slegs een keer per jaar gebeur, is dit nou tyd vir die hernuwing van 
u lidmaatskap. Die ledegeld vir lidmaatskap vir 2010/2011 is nou betaalbaar. 
Rekeningstate is alreeds gepos. Gaan asseblief die inligting na en verander waar 
nodig. Sluit asseblief u naam, van en roepsein in as verwysing. Die spoedige 
betaling van u jaargelde is 'n aanduiding van die waarde wat u aan amateurradio 
en lidmaatskap van SARL heg. As u nog nie `n lid is nie, nou is die beste tyd 
om aan te sluit. Kry al die inligting by www.sarl.org.za. 


REËLINGS OM AMATEURRADIO OP 16 JUNIE TE BEVORDER 


Klubs en individuele radioamateurs word aangemoedig om stasies op te rig 
in openbare plekke soos winkelsentrums om Jeugdag 2010 te vier. Dit is 'n 
uitstekende geleentheid om amateurradio bekend te stel as die grootste van 
alle wetenskaplike stokperdjies en is `n unieke geleentheid om jongmense aan te 
moedig om tot `n loopbaan in elektronika of kommunikasie toe te tree. 


In verlede week se SARL-nuusbulletin het Gerhard Coetzee, ZS3TG, dit bek- 
lemtoon dat - met die Sokker-Wêreldbeker in volle swang en skole gesluit - 
radioamateurs `n gulde geleentheid het om Jeugdag op 16 Junie te vier met die 
SARL-aksie en sodoende die jeug van Suid-Afrika bloot te stel aan amateurradio 
deur die oprig van die stasies. 


Talle pryse kan gedurende die aksie opgeraap word en daar is 'n gelukstrekking 
vir dié deelnemers wat logstate met ten minste tien inskrywings daarop indien. 


Klubs wat van plan is om stasies op te rig word versoek om hul inligting deur te 
stuur na armi@sarl.org.za, vir insluiting in mediavrystellings wat deur die SARL 
se PIO-netwerk gehanteer sal word. Volledige inligting is op www.sarl.org.za. se 
tuisblad beskikbaar. Klik op “youth activity”. 


Nooi jongmense gerus uit na u radiostasie en laat hulle toe om die toerusting 
onder u toesig te gebruik. 


753 NAELLOOP-UITSLAE 


Die ZS3-naelloop het 'n mooi 21 kompetisie-logstate en sewe kontrole-logstate 
ontvang en die uitslae is soos volg: 


1ste - ZS3SVD, Sian van Deventer met 144 punte; 2de - ZS3JLR, Jaco le Roux 
met 119; 3de - ZSAJAN, Jan Botha met 114 punte. 


Die wenners se sertifikate sal eersdaags gepos word en die volledige resultate sal 
beskikbaar wees in HF Happenings. Dankie aan almal wat aan die ZS3-naelloop 
deelgeneem het. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Sonvlek 1 076 is egter besig om mooi te groei. Die vooorspelde effektiewe son- 
vlektelling vir die week gaan minder as 10 wees. 


20 m is die beste keuse vir DX gevolg deur 15 en 17 m. In die middae gaan 
die toestande na Indië goed wees. (Gedurende laatmiddae en die aande kan 
toestande na Europa goed wees. Kontakte met Australië gaan uitdagend wees. 
Kontakte met die VSA kan ook uitdagend wees. Smiddags en vroegaande gaan 
toestande op 20 m na Brasilië bruikbaar wees. 


Plaaslike toestande gaan gedurende die dag op 40 m goed wees. Met die winter 
om die draai het 30 m by 20 m oorgeneem vir kontakte oor die langer afstande 
gedurende die middel van die dag. Met die laer ruisvlakke is 80 m vroegoggend 
en laatmiddag die beste keuse asook vir kontakte oor die korter afstande. 


Saans is 80 m die beste keuse. 
Besoek gerus www.spaceweather.co.za vir meer inligting. 
DAGBOEK VAN GEBEURE 


9 Junie Hamnetvergadering rakende reëlings vir Wêreldbekersokker om 18:00 
by die NARS; 12 - 26 Junie - ZS1VTS tydens Voortrekkerkampe op die lug; 
16 Junie Jeugdagvierings en die SARL-naelloop; 19 Junie HEF-assesering om 
08:00 by die NARS; 26 Junie - BHE-indaba by die NARS vanaf 12:00; 18 Julie - 
Tntegnet om 19:30 oor BHF-/UHF- en Mikrogolfaangeleenthede; 24 Julie - RTA- 
simposium in Kaapstad: 12 - 14 Augustus - Internasionale AMA-konferensie in 
Dallas, Texas; 21 Augustus - RTA-simposium in Port Elizabeth; 31 Augustus 
- Sluitingsdatum vir indiening van voorstelle vir die 2011-kompetisiehandboek; 
18 September - RTA-simposium in Gauteng; 30 September - Sluitingsdatum vir 
fase 1 van die innovasieprojek. 


SARL-nuus nooi klubs en individue om nuusbrokkies van belang vir radioama- 
teurs en kortgolfluisteraars in te stuur. Stuur dit - indien moontlik - in beide 


Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 

Die SARL nooi u ook om te luister na die program Amateurradio Mirror Interna- 
tional wat om 10:00 SAT op 145,750 in die Pretoria-gebied uitgesaai word, met 
herleidings op 7 082, 7 205 en 17 860 kHz. Daar is ook 'n Podcast'-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op “ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na 'n bulletin wat deur Leon, ZS4V, saamgestel en deur Jannie, 
ZRGPHD, geredigeer is. 


Dankie dat u saamgeluister het. 
73. 
/EX 


